Primeira Guerra do Opio

A Primeira Guerra do Opio (en chinés tradicional: 第一次鴉片戰爭; en chinés simplificado: 第一次鸦片战争; en pinyin: Dìyīcì yāpiàn zhànzhēng), tamén coñecida como Guerra do Opio ou Guerra Anglo-Chinesa, foi unha serie de enfrontamentos militares entre o Reino Unido e a dinastía Qing da China. A cuestión inmediata foi a confiscación oficial de stocks de opio en Cantón para deter o comercio prohibido de opio e a ameaza de pena de morte para futuros delincuentes. O goberno británico insistiu nos principios do libre comercio, o recoñecemento diplomático igualitario entre as nacións e apoiou as demandas dos comerciantes. A mariña británica derrotou os chineses empregando buques e armas tecnoloxicamente superiores e os británicos impuxeron un tratado que outorgaba territorio a Gran Bretaña e abría o comercio coa China.

 Historia 
No século XVIII a demanda de artigos de luxo chineses (particularmente seda, porcelana e té) creou un desequilibrio comercial entre a China e Gran Bretaña. A prata europea fluíu cara á China a través do sistema de Cantón, que confinaba o comercio exterior entrante na cidade portuaria do sur de Cantón. Para contrarrestar este desequilibrio, a Compañía Británica das Indias Orientais comezou a cultivar opio en Bengala e permitiu aos comerciantes británicos privados venderen opio aos contrabandistas chineses para a súa venda ilegal na China. O fluxo de estupefacientes reverteu o superávit comercial chinés, drenou a economía da prata e aumentou o número de adictos ao opio dentro do país, resultados que preocuparon seriamente aos funcionarios chineses.

En 1839, o emperador Daoguang, rexeitando as propostas para legalizar e tributar o opio, nomeou o vicerrei Lin Zexu para que fose a Cantón e frease completamente o comercio de opio.Fay (2000) p. 73 Lin escribiu unha carta aberta á raíña Vitoria, que nunca viu, apelando á súa responsabilidade moral de deter o comercio de opio.Fay (2000) p. 143 Lin recorreu entón ao uso da forza no enclave dos comerciantes occidentais. Confiscou todas as subministracións e ordenou un bloqueo dos barcos estranxeiros no río das Perlas. Lin tamén confiscou e destruíu unha cantidade importante de opio europeo. O goberno británico respondeu enviando unha forza militar á China e no conflito posterior, a Armada Real usou o seu poder naval e de artillaría para inflixir unha serie de derrotas decisivas ao imperio chinés,Steve Tsang, A modern history of Hong Kong (2007) p. 3-13" unha táctica máis tarde denominada diplomacia dos canoneiros. En 1842, a dinastía Qing viuse obrigada a asinar o Tratado de Nanquín (o primeiro do que os chineses chamaron despois os tratados desiguais) que outorgaba unha indemnización e extraterritorialidade aos súbditos británicos na China, abría cinco portos aos comerciantes británicos e cedía a illa de Hong Kong ao Imperio Británico. O fracaso do tratado para satisfacer os obxectivos británicos de mellorar as relacións comerciais e diplomáticas levou á Segunda Guerra do Opio (1856-60). O seguinte malestar social dentro da China foi o fondo da rebelión Taiping, que debilitou aínda máis a dinastía.Tsang, A modern history of Hong Kong p. 29. Na China, o ano 1839 considérase o comezo da súa historia moderna.The History of Modern China (Beijing, 1976) citado en Janin, Hunt (1999). The India–China Opium Trade in the Nineteenth Century. McFarland. p. 207. .

 Notas 

 Véxase tamén 

 Bibliografía 
 Fay, Peter Ward, The Opium War, 1840–1842: Barbarians in the Celestial Empire in the early part of the nineteenth century and the way by which they forced the gates ajar (Chapel Hill, North Carolina: University of North Carolina Press, 2000)

 Ligazóns externas 
 Hansard of the British Parliament 1840s 
 Perdue, Peter C., "The First Opium War: The Anglo-Chinese War of 1839–1842: Opium Trade"   (Cambridge, Massachusetts: Massachusetts Institute of Technology, 2011. MIT Visualizing Cultures).
 Perdue, Peter C., "The First Opium War: The Anglo-Chinese War of 1839–1842: Hostilities"  (Cambridge, Massachusetts: Massachusetts Institute of Technology, 2011. MIT Visualizing Cultures).
 "The Opium War and Foreign Encroachment," Education for Educators (Columbia University). Resources for teaching.
 The Opium War Museum at Google Cultural Institute
Why was China too weak to defend themselves when the Europeans began military campaigns against China in the 1800s?

Categoría:Guerras do século XIX
Categoría:Guerras nas que participou a China
Categoría:Guerras nas que participou o Reino Unido
Categoría:1839
Categoría:1840
Categoría:1841
Categoría:1842